|  |
| --- |
| **Cafeteria Rendszer** |
| **Formátum**  | Elektronikus  |
| **Adatkezelés célja**  | A közszolgálati tisztviselőkről szóló 2011. évi CXCIX. törvény (a továbbiakban: Kttv.) 177. § (2) bekezdésének megfelelően: A közszolgálati alapnyilvántartás célja a kormányzati szolgálati jogviszonyból származó jogok gyakorlásához és kötelezettségek teljesítéséhez szükséges adatok kezelésének biztosítása a kormányzati szolgálati jogviszony alanyai számára. A Cafeteria rendszer az alapnyilvántartás adatainak egy részét tartalmazza a cafeteria keretösszegről való rendelkezés jogának gyakorlása érdekében. |
| **Adatkezelés jogalapja**  | Közszolgálati tisztviselők esetében a közszolgálati tisztviselőkről szóló 2011. évi CXCIX. törvény (a továbbiakban: Kttv.) 177. § (1) bekezdése, a hivatásos állományúak esetén, a fegyveres szervek hivatásos állományú tagjainak szolgálati viszonyáról szóló 1996. évi XLII. törvény (továbbiakban Hszt.) 199. §-a, a munkavállalók esetén a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati statisztikai adatgyűjtésre, valamint a tartalékállományra vonatkozó egyes szabályokról szóló 45/2012. (III. 20.) 9 §-a. |
| **Adatkezelés időtartama**  | A rendszerben a jogviszony végéig. |
| **Érintettek köre**  | A BM kormányzati szolgálati jogviszonyban álló kormánytisztviselői és kormányzati ügykezelői, a BM munkavállalói valaminta fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 49/B. §-a alapján a BM-be vezényelt, és cafeteriára jogosult hivatásos szolgálati jogviszonyban álló személy;  |
| **Adatok forrása**  | A közszolgálati alapnyilvántartás.  |
| **Kérdőíves adatfelvétel esetén a kitöltendő kérdőív**  | -  |
| **Adatvédelmi nyilvántartás azonosítója**  | Az információs önrendelkezési jogról és az információszabadságról szóló 2011. évi CXII. törvény 65. § (3) bekezdés a) pontja alapján nincs.  |
| **Adatok fajtái**  | A Kttv. 2. mellékletében, illetve a Hszt. 7. számú mellékletében meghatározott személyes adatok közül a név, születési dátum, anyja neve, születési név. |
| **Adatokhoz való hozzáférés módja**  | Nem nyilvános. |
| **Másolatkészítés költségei**  | -  |